Kouvola SuPer ao. 708 KANNANOTTO   
**Puheenjohtaja**  
Tuula Rantamo  
super708(at)superliitto.fi

Kouvolan kaupunki

Uudet varhaiskasvatussuunnitelmat tulevat otettavaksi käyttöön 1.8.2017. Ne ohjaavat jatkossa entistä vahvemmin varhaiskasvatustyötä.

Hoito, opetus ja kasvatustyö ovat monialaisia. Varhaiskasvatuksenhenkilöstön koulutustausta ja osaaminen tuovat mahdollisuuden tehdä erilaisia havaintoja lapsen kasvun, oppimisen ja hyvinvoinnin tueksi.  
Moniammatillisuus lisää varhaiskasvatuksen laatua. Henkilöstön erilaiset koulutukset tuovat pedagogista osaamista, mutta myös sosiaalityön sekä terveydenhuollon näkemystä, koska lapsella on eheän hoitopäivän aikana monenlaisia tarpeita.   
Lasta hoitavan henkilökunnan on tiiviisti tehtävä hyvää yhteistyötä.   
Lapsen varhaiskasvatussuunnitelman toteuttaminen moniammatillisesti on hyvä esimerkki tästä.  
Lastentarhanopettajan kelpoisuuden omaava on varhaiskasvatussuunnitelmista pedagogisesti vastuussa, mutta työ tulee tehdä yhteisen näkemyksen pohjalta sopien työtiimissä ja yhdessä vanhempien kanssa.   
Nykyisessä lähihoitajakoulutuksessa lasten vasun kirjaaminen on eräs ammattitaitovaatimus, joten lastenhoitajillakin on vahva osaaminen tähän. Lastenhoitajan osaaminen mahdollistaa myös vanhempien kanssa käytävän vasu- keskustelun. Kuten monessa asiassa, paras lopputulos saadaan yhteistyöllä ja yhteisillä keskusteluilla.

Lapsi hyötyy siitä, että hänen varhaiskasvatustaan ohjaava asiakirja tehdään häntä hoitavien ammattilaisten yhteistyönä.

Suomen Lähi- ja Perushoitajaliiton kannan mukaisesti, SuPer Kouvolan ao. 708 jättää kannanoton Kouvolan kaupungin varhaiskasvatuksesta vastaaville viranhaltijoille ja  
lasten-ja nuorten lautakunnalle.  
  
SuPer ao. 708 esittää, että Kouvolan kaupungissa tullaan toteuttamaan varhaiskasvatussuunnitelmien tekemisessä mallia, jossa varhaiskasvatussuunnitelma- keskustelu sekä kirjaaminen kuuluvat myös lastenhoitajan tehtäviin.

Kouvola 8.3 2017  
SuPer Kouvola ao. 708 hallitus

Tuula Rantamo Sanni Harju  
puheenjohtaja sihteeri